ANDREW WOMMACK EVANKELIUMIN ÄÄRELLÄ
SOTA ON OHI, OSA 20/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan edelleen pitkää opetussarjaani, -
jota kutsun nimellä Sota on ohi. Jatkan sarjaa vielä jonkin aikaa.
En tiedä vielä, kuinka pitkään, mutta ainakin muutaman jakson ajan.
Tämä on jo sarjan 20. osa, ja olen käsitellyt hienoja asioita.
Sarjan nimi tulee jakeesta Luuk. 2:14, jossa enkelit ilmestyivät paimenille -
Jeesuksen synnyttyä ja sanoivat: "Jumalan on kunnia korkeuksissa, -
maan päällä rauha ihmisillä, joita hän rakastaa."
Jumala tarjoaa ihmisille rauhaa. Saarnaamme rauhan evankeliumia.
Valitettavasti iso osa seurakunnasta ei ole ymmärtänyt tätä.
Niinpä olen korostanut sitä suurta hintaa, jonka Jeesus maksoi.
Moni ei ymmärrä, miten suuren hinnan Jeesus maksoi.
He kuvittelevat, että heidänkin pitää kärsiä syntiensä tähden.
Siksi he eivät osaa iloita suhteestaan Jumalaan eivätkä palvella Häntä.
Olen osoittanut, että Herra antoi anteeksi aivan kaikki syntimme, -
niin menneet, nykyiset kuin tulevatkin. Viime aikoina olen puhunut siitä, -
että väärä käsityksemme Jumalasta ankarana ja vihaisena Jumalana, -
joka iskee meitä salamalla, jos teemme syntiä, tuli laista.
Room. 4:15 "Sillä laki saa aikaan vihaa".
Laki saa aikaan vihaa, ja se päästi Jumalan vihan valloilleen.
Toki Jumala lähetti kuoleman enkelin tappamaan Egyptin esikoiset -
ja toisen tappamaan 186 000 ihmistä yhdessä yössä.
Hän myös rankaisi Ussiaa spitaalilla. Esimerkkejä riittää vaikka kuinka.
Elia kutsui taivaasta tulen, joka tappoi 102 miestä.
Näiden tapausten vuoksi moni pitää Jumalaa ankarana, -
mutta jakeessa 1. Joh. 4:8 sanotaan, että Jumala on rakkaus.
Sen olen yrittänyt osoittaa. Room. 5:13 on minulle tärkeä jae.
"Sillä jo ennen lakiakin oli synti maailmassa, -
mutta syntiä ei lueta, missä lakia ei ole".
Noin 2 000 vuoden ajan syntiinlankeemuksen jälkeen -
ja ennen lain antamista Jumala ei pitänyt kirjaa ihmisten synneistä.
Olen antanut tästä paljon esimerkkejä, enkä ehdi nyt kerrata niitä.
Laki toi mukanaan vihan.
Ihmisten käsitys Jumalasta perustuu tähän lyhyeen lain aikaan.
Syntiinlankeemuksesta on kulunut 6 000 vuotta, -
mutta laki oli voimassa vain 2 000 vuotta.
Aluksi lakia ei ollut, ja 2 000 vuotta sitten Jeesus aloitti uuden liiton -
ja lopetti lain. Silti vanhan liiton ankaruus aiheuttaa vääriä käsityksiä.
Jumala asetti lain, koska rangaistuksen puute tulkittiin niin, -
että Hän hyväksyi synnin.
Ihmisten käsitys oikeasta ja väärästä hämärtyi, ja he alkoivat ajatella, -
että kaikki on suhteellista. Jumala poisti tämän eksytyksen -
ja antoi muuttumattoman standardin. Hän antoi lain myös -
estääkseen meitä luottamasta omavanhurskauteemme, -
jotta huomaisimme, ettemme pysty elämään Hänen lakinsa mukaan.
Lain tarkoitus oli saada meidät anomaan Jumalalta armoa.
Uskonnollinen kirkko ei opeta näin.
Se opettaa, että Jumala rakasti meitä niin paljon, että antoi meille lain, -
jotta voisimme sitä noudattamalla korjata välimme Häneen siinä määrin -
kuin onnistumme lain pitämisessä. Se on väärä tapa käyttää lakia.
Raamattu sanoo, ettei lain tehtävä ole vanhurskauttaa meitä -
Jumalan silmissä. Valitettavasti kirkko opettaa nykyisin, -
että Jumala antoi meille lain, jotta noudattaisimme sitä.
Ei, Hän antoi sen, jotta näkisimme, ettemme voi noudattaa sitä, -
lakkaisimme luottamasta itsemme ja heittäytyisimme armon varaan.
Otan tänään esiin jakeita, jotka voivat järkyttää osaa teistä.
Ehkä luulette, että keksin ne itse, -
mutta laitan ne ruudulle, jotta näkisitte, että ne ovat Raamatussa.
1. Kor. 15:55 "'Kuolema, missä on sinun voittosi?
Kuolema, missä on sinun otasi?'
Mutta kuoleman ota on synti, ja synnin voima on laki."
Tämä on radikaali väite.
Jos en lukisi tätä jaetta vaan sanoisin, että laki voimistaa syntiä, -
moni sanoisi, ettei se ole totta. Lain tehtävähän on murtaa synnin valta.
Mutta Raamattu sanoo "...synnin voima on laki."
Miksi Jumala antaisi jotain, joka voimistaa syntiä?
Synti oli jo turmellut joka ikisen ihmisen maailmassa.
Kukaan ei ansainnut pelastusta, vaan me kaikki olimme syyllisiä, -
mutta emme huomanneet sitä, koska vertailimme itseämme muihin.
Niinpä Jumala antoi lain, ja laki vahvisti synnin otetta meistä.
Tähän liittyy monia jakeita, mutta en nyt ehdi lukea niitä.
Jakeen Room. 7:9 mukaan laki herätti synnin eloon sisällämme -
ja herätti meissä himon.
Useimmat ajattelevat, että lain tehtävä oli päinvastoin lopettaa synti.
Laki vain voimisti syntiä. Room. 7:11 "Sillä kun synti käskysanasta aiheen, -
petti se minut ja kuoletti minut käskysanan kautta."
Miksi Jumala tekisi näin?
Koska synti oli jo tuhonnut meidät, mutta emme tienneet sitä.
Niinpä Jumala vahvisti synnin otetta ja sai sen hallitsemaan meitä niin, -
ettei tämä asia jäisi huomiotta keneltäkään ajattelevalta ihmiseltä.
Eräs mies selitti tätä asiaa kertomalla tarinan härästä laitumella.
Se halusi hyökätä jokaisen kimppuun, joka kulki sen laitumella.
Sitten se tuli synnintuntoon ja päätti muuttaa tapansa.
Se kävi makuulle ja päätti, ettei ollut enää härkä, vaan lammas.
Se yritti jopa määkiä, mutta vaikka härkä kuinka yrittäisi muuttua -
ja kokisi olleensa liian ilkeä, se ei voi muuttaa luontoaan.
Se ei voi päättää muuttua lampaaksi, sillä lampaaksi synnytään.
Sen pitäisi syntyä uudesti saadakseen lampaan luonnon.
Jos siis härkä yrittää käyttäytyä kuin lammas, se pettää itseään.
Miten sen saa huomaamaan tämän itsepetoksen?
Heiluttamalla punaista vaatetta sen edessä.
Silloin sen vanha härän luonto nousee esiin, -
eikä se enää välitä siitä, miten hyvältä sen määkiminen kuulostaa.
Se luopuu itsepetoksestaan. Tekikö punainen vaate sen vihaiseksi?
Ei, se vain nosti esiin härän vihaisen luonteen.
Se siis teki tehtävänsä.
Ihmisetkin ajattelevat voivansa muuttua, vaikka ovat tehneet pahaa.
He pitävät itseään hyvinä ihmisinä, koska ovat muuttaneet käytöstään.
Luuletko olevasi hyvä ihminen vain siksi, ettet enää kiroile?
Petät itseäsi, ja Jumalan piti saada sinut lopettamaan itsepetoksesi.
Hän vain heilutti lain punaista vaatetta silmiesi edessä, -
ja syntinen luontosi nousi esiin. Synti vahvistui, ja halusit kapinoida.
Eräs saarnaaja kuunteli kerran opetustani tästä aiheesta.
Hänen poikansa leikki kavereidensa kanssa takapihalla.
Mies katseli heitä ikkunasta kuunnellessaan opetustani siitä, -
että laki voimistaa syntiä, ja päätti testata asian käytännössä.
Hän meni takaovelle ja kutsui pojan kavereineen luokseen.
Hän sanoi lapsille, että he olivat leikkineet kiltisti, -
mutta heidän pitäisi varoa, etteivät he sylkisi ovella olevan kukan päälle.
Hän palasi sisään ja tarkkaili lapsia.
He olivat leikkineet yli tunnin huomaamatta koko kukkaa, -
mutta heti, kun heitä oli kielletty sylkemästä sen päälle, -
puolet lapsista sylki sen päälle heti -
ja muut katsoivat sitä kuola valuen toivoen, että uskaltaisivat sylkeä.
Aiemmin he eivät olleet edes huomanneet koko kukkaa, -
mutta kiellon kuultuaan he uhmasivat sitä heti.
Jumala loi meidät niin, että haluamme olla vapaita, emme lakien alla.
Alamme heti kapinoida, jos meitä käsketään tekemään jotain, -
ja Jumala tiesi sen.
Monet kuvittelevat omahyväisesti olevansa niin hyviä tyyppejä, -
etteivät tarvitse Pelastajaa eikä heidän tarvitse tehdä parannusta.
Laki toi heidän todellisen luontonsa esiin, ja synti heräsi eloon.
Laki ei vahvistanut meitä taistelussamme syntiä vastaan, -
se vahvisti syntiä sen taistelussa meitä vastaan. Näin Raamattu sanoo.
Tämä on tärkeä asia, mutta se oli vain yksi viittaus lakiin. 2. Kor. 3:7 -
"Mutta jos jo kuoleman virka, joka oli kirjaimin kaiverrettu kiviin, -
ilmestyi kirkkaudessa..." Mistä tässä oikein puhutaan?
Vanhan testamentin laista. Se oli kirjoitettu kivitauluihin.
Jotkut selittävät ne monet raamatunkohdat, -
joiden mukaan laki ei enää koske meitä, -
jakamalla lain kahteen osaan, varsinaisiin kymmeneen käskyyn -
ja seremonialliseen lakiin.
Seremoniallinen laki on heistä symbolinen toisin kuin 10 käskyä.
Tässä kuitenkin puhutaan jostakin, joka on kaiverrettu kiviin, -
eli kymmenestä käskystä, ei mistään seremoniallisesta laista.
Niitä kutsutaan kuoleman viraksi. "Mutta jos jo kuoleman virka, -
joka oli kirjaimin kaiverrettu kiviin, ilmestyi kirkkaudessa, -
niin etteivät Israelin lapset kärsineet katsella Mooseksen kasvoja -
hänen kasvojensa kirkkauden tähden, joka kuitenkin oli katoavaista, -
kuinka paljoa enemmän onkaan Hengen virka oleva kirkkaudessa!"
Vanhaa liittoa verrataan uuteen.
Jo se osoittaa, ettei vanha liitto ole enää voimassa.
Sitä sanotaan myös kuoleman viraksi.
Laki siis vahvistaa syntiä ja on kuoleman virka.
2. Kor. 3:9 "Sillä jos kadotustuomion virka jo oli kirkkautta, -
niin on vanhurskauden virka -
vielä paljoa runsaammassa määrin kirkkautta."
Vanhan liiton laki siis vahvistaa vihollistamme syntiä, ei meitä.
Se oli kuoleman virka, mutta Jeesus tuli antamaan yltäkylläisen elämän.
Laki tuotti vain kuoleman. Se oli myös kadotustuomion virka.
Room. 8:1 "Niin ei nyt siis ole mitään kadotustuomiota niille, -
jotka Kristuksessa Jeesuksessa ovat."
Uudessa liitossa ei ole mitään kadotustuomiota meitä vastaan, -
mutta laki on kadotustuomion virka.
Näissä kolmessa raamatunkohdassa sanotaan, -
että laki vahvisti syntiä ja tuotti kuoleman ja kadotustuomion.
Silti monet uskovat, että lain tehtävä oli tuottaa monenlaista hyvää.
Lain tehtävä oli aktivoida synti ja ottaa pois itsepetoksemme.
Sen piti tehdä meidät tietoisiksi synnistä, ei auttaa voittamaan sitä.
Room. 3:19 "Mutta me tiedämme, että kaiken, minkä laki sanoo, -
sen se puhuu lain alaisille, että jokainen suu tukittaisiin -
ja koko maailma tulisi syylliseksi Jumalan edessä".
Tässä on paljon asiaa. Voisin saarnata pitkään vain tästä jakeesta.
Tämän mukaan laki siis annettiin, jotta jokainen suu tukittaisiin -
ja koko maailma tulisi syylliseksi. Lain tehtävä ei siis ollut -
vapauttaa meitä syyllisyydestä, vaan tehdä meistä syyllisiä.
Lain tehtävä on vahvistaa syntiä, tappaa, tuomita kadotukseen -
ja tehdä meistä syyllisiä.
Jae 20 "sentähden, ettei mikään liha tule hänen edessään vanhurskaaksi -
lain teoista; sillä lain kautta tulee synnin tunto."
Laki keskittää huomiomme syntiin, ei mihinkään hyvään.
Laki keskittyy vain syntiin ja suorastaan alleviivaa sitä.
Laki siis vahvistaa syntiä, tappaa, tuomitsee kadotukseen, -
tukkii suumme, tekee meistä syyllisiä ja keskittää huomion syntiin.
Minusta on uskomatonta, etteivät ihmiset huomaa tätä.
Moni ottaa lain vastaan uskoen, että siinä on ne 10 000 asiaa, -
jotka meidän pitää tehdä, jotta Jumala hyväksyisi meidät.
Se kahlitsee heidät. Lain tehtävä ei ole vanhurskauttaa meitä, -
vaan osoittaa, kuinka kaukana Jumalasta olemme ja tuomita meidät.
Silloin emme edes kuvittele, että voisimme ansaita pelastusta, -
vaan anomme Jumalalta armoa. Näin käytettynä laki on hyvä asia.
Jos taas joku käyttää lakia nykyajan kristillisyyden tavoin -
tienä suhteeseen Jumalan kanssa, avaimena rukousvastauksiin -
sekä reittinä iloon, rauhaan, paranemiseen ja yltäkylläisyyteen, -
hän itse asiassa vastustaa lain perimmäistä tarkoitusta.
Lain tarkoitus ei ole antaa meille parempaa suhdetta Jumalaan, -
vaan osoittaa, että olemme kaukana Hänestä ja että tarvitsemme armoa.
Tämä on todella tärkeä asia.
Room. 7:5 "Sillä kun olimme lihan vallassa, niin synnin himot, -
jotka laki herättää, vaikuttivat meidän jäsenissämme, -
niin että me kannoimme hedelmää kuolemalle".
Huomaa, että laki herättää meissä synnin himot.
Se auttaa syntiä toimimaan eli siis voimistaa syntiä.
Laki herättää synnin eloon meissä.
Jae 6 "mutta nyt me olemme irti laista ja kuolleet pois siitä, -
mikä meidät piti vankeina, niin että me palvelemme Jumalaa -
Hengen uudessa tilassa emmekä kirjaimen vanhassa.
Mitä siis sanomme? Onko laki syntiä? Pois se!"
Joku saattaa tulkita puheeni niin, että vastustan lakia.
En vastusta sitä, jos sitä käytetään oikein osoittamaan syntimme, -
herättämään synnin eloon, tuottamaan kuolemaa ja tuomiota -
ja tuomaan meidät omavanhurskaudesta kohti armoa.
Vastustan sitä, että lakia käytetään tapana luoda suhde Jumalaan.
Se on väärä tapa käyttää sitä, emmekä koskaan voi saada -
suhdetta Jumalaan noudattamalla kaikkia lain määräyksiä.
Paavalikaan ei vastustanut lakia, -
mutta jos et koskaan tule pohtineeksi, onko laki syntiä, -
et ole kuullut samaa evankeliumia kuin Paavali.
Hänen piti ottaa asia esiin, koska se oli looginen johtopäätös.
Hän saarnasi niin vahvasti lakia vastaan, että moni pohti tätä.
Hän ei sanonut lain olevan syntiä, mutta tuo asia oli pakko käsitellä.
Useimmille nykyajan kristityille tuo kysymys ei tulisi mieleenkään, -
koska heille opetetaan, että lakia pitää noudattaa -
ja että suhteemme Jumalaan riippuu siitä. Paavali ei saarnannut niin.
Jos evankeliumia saarnaa oikein, ihmiset kysyvät, onko laki syntiä.
"Pois se! Mutta syntiä en olisi tullut tuntemaan muuten kuin lain kautta; -
sillä en minä olisi tiennyt himosta, -
ellei laki olisi sanonut: 'Älä himoitse'.
Mutta kun synti otti käskysanasta aiheen, herätti se minussa -
kaikkinaisia himoja; sillä ilman lakia on synti kuollut."
Laki antoi synnille tilaisuuden tulla elämäämme.
Se herätti meissä monenlaisia, hallitsemattomia himoja.
En tiedä, millä sanalla tätä pitäisi kuvailla, mutta kaikki tietävät, -
että saadakseen jonkun tekemään jotain vastoin tahtoaan, riittää, -
että epäilee hänen pystyvän siihen tai kieltää häntä tekemästä sitä.
Tuo ihminen yrittää kaikin tavoin todistaa, että olet väärässä.
Jos ihmistä kieltää tekemästä jotain, jokin hänessä nousee vastarintaan.
Laki saa synnin tekemään sen. Ilman lakia on synti kuollut.
Room. 7:9―10 " Minä elin ennen ilman lakia; mutta kun käskysana tuli, -
niin synti virkosi, ja minä kuolin. Niin kävi ilmi, että käskysana, -
joka oli oleva minulle elämäksi, olikin minulle kuolemaksi."
Jae 12 "Niin, laki on kuitenkin pyhä -
ja käskysana pyhä, vanhurskas ja hyvä.
Onko siis hyvä tullut minulle kuolemaksi? Pois se!
Vaan synti, että se synniksi nähtäisiin, on hyvän kautta tuottanut minulle -
kuoleman, että synti tulisi ylenmäärin synnilliseksi käskysanan kautta."
Voisimme jatkaa vaikka kuinka kauan. Tästä on paljon asiaa Raamatussa.
En päässyt vielä Galatalaiskirjeen lukuun 3, jossa tästä puhutaan.
Yritän kuitenkin sanoa, että laki sai aikaan Jumalan vihan.
Hän antoi lain, jotta luopuisimme omavanhurskaudestamme -
ja itsepetoksestamme ja lakkaisimme vertaamasta itseämme muihin, -
vaan kääntyisimme Hänen puoleensa anoen Häneltä armoa.
Kun olemme tehneet sen, meidän pitää päästä eroon synnintunnosta -
ja lakata keskittymästä virheisiimme. Emme saa enää ajatella, -
että meidän pitää ansaita suhde Jumalaan ja Hänen siunauksensa.
Sitä ei voi ansaita, vaan saamme sen lahjana, jos uskomme Jeesukseen.
Jos yrität yhä sekoittaa vanhan liiton lakia ja uuden liiton armoa toisiinsa, -
et ymmärrä, että sota on ohi ja että rauha vallitsee.
"Jumalan on kunnia korkeuksissa, -
maan päällä rauha ihmisillä, joita hän rakastaa."
Monet kristityt eivät koe tätä, koska he eivät ymmärrä, -
ettemme enää ole tuon vihan alla eikä meidän tarvitse noudattaa -
kaikkia noita määräyksiä. Riittää, että uskomme Jeesukseen.
Tämän päivän opetus on saatavana CD- ja DVD-levyillä -
Andrew Wommackin kirjakaupasta Kampalan keskustassa.
Se tunnistaa Jesus is Lord -kylteistä Cham Towersissa.
Sieltä voit ostaa myös muita Andrew'n kirjoja ja materiaaleja.
Tervetuloa käymään!
Toivoisin, että kaikki te, jotka katsotte ohjelmaa Ugandassa, -
tulisitte työhön mukaan. Lähetämme ohjelmaa kahdesti päivässä, -
ja meillä on myös kirjakauppa aivan Kampalan keskustassa.
Kaupasta voi ostaa materiaalejamme, ja siellä on myös rukouspalvelua.
Meillä on Ugandassa myös raamattukoulu.
Siellä on muistaakseni noin 150 opiskelijaa.
Teemme aktiomatkoja ja järjestämme kursseja opetuslapseudesta, -
joiden kautta tavoitamme ihmisiä Kasesen alueella Lounais-Ugandassa.
Olemme aloittaneet työn myös toisella alueella.
Viemme evankeliumia ihmisille, jotka eivät ole kuulleet Jeesuksesta.
Emme siis yritä vaikuttaa Ugandaan vain ohjelman kautta, -
vaan olemme jalkautuneet sinne viemään evankeliumia ihmisille.
Pyydän siis teitä tulemaan mukaan työhömme.
Voitte käydä kirjakaupassa tai soittaa ruudulla näkyvään numeroon.
Toivon, että tulette mukaan muuttamaan ugandalaisten elämää.
Jos haluat tietää, kuinka voit tukea Andrew'n työtä Ugandassa, -
soita ruudulla näkyvään numeroon.
Voit myös lähettää sähköpostia.
Puhelinnumero ja sähköpostiosoite -
näkyvät ruudulla.
Voit myös kysyä asiasta käydessäsi kirjakaupassa -
Kampalan keskustassa Diamont Trust -rakennuksen vieressä.
Kaupasta voi ostaa monia Andrew'n kirjoja ja opetuksia, -
joten kannattaa käydä tutustumassa.
Muista, että voit myös käydä nettisivuillamme milloin haluat.
Sieltä voit ladata ja jakaa muille niin tämän päivän opetuksen -
kuin paljon muitakin materiaaleja. Ulottuvillasi on satoja opetuksia, -
ja netissä voit katsoa yli 13 vuoden tv-ohjelmat.
Lisäksi voit ladata yli 16 vuoden radio-ohjelmat mp3-muodossa -
tai kuunnella ne suoraan netissä.
Kaikki tämä on saatavana ilmaiseksi osoitteessa www.awme.net.
Charis-raamattukoulun opiskelijat Chicagosta, Dyeristä, -
Plymouthista ja Colorado Springsistä kävivät äskettäin Nicaraguassa.
He veivät tuohon köyhään maahan melkein liian hyvän sanoman -
Jumalan armosta ja rakkaudesta ja palvelivat kouluissa, kylissä, -
naisten vankilassa ja sairaalassa. He rukoilivat sairaiden puolesta, -
veivät ruokaa nälkäisille ja antoivat kenkiä paljasjalkaisille lapsille.
CBC:n lähetysmatkat auttavat ihmisiä eri puolilla maailmaa -
ja muuttavat opiskelijoiden elämän.
Sinustakin voi tulla muutoksentekijä, jos lähdet opiskelemaan -
johonkin raamattukouluistamme Colorado Springissä tai muualla.
Lisätietoa nettisivuiltamme. Muuta elämäsi. Muuta maailma.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme.
Tarinoista saat tietää, mitä todella tapahtuu -
Andrew Wommack Ministriesissä ja Charis-raamattukoulussa.
Sisäpiirin tarinat löydät vain nettisivuiltamme.
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön